5. 唐代诗人孟郊,关于母亲的诗歌,除了游子吟 之外,还有四五首,大

远游
[唐] 孟郊
慈乌不远飞,孝子念先归。而我独何事,四时心有违。
江海恋空积,波涛信来稀。长为路傍食,著尽家中衣。
别剑不割物,离人难作威。远行少僮仆,驱使无是非。
为性玩好尽,积愁心绪微。始知时节驶,夏日非长辉。
离思
[唐] 孟郊
不寐亦不语,片月秋稍举。孤鸿忆霜群,独鹤叫云侣。
怨彼浮花心,飘飘无定所。高张系繂帆,远过梅根渚。
回织别离字,机声有酸楚
子庆诗
[唐] 孟郊
王家事已奇,孟氏庆无涯。献子还生子,羲之又有之。
凤兮且莫叹,鲤也会闻诗。小小豫章甲,纤纤玉树姿。
人来唯仰乳,母抱未知慈。我欲拣其养,放麛者是谁。
游子
[唐] 孟郊
萱草生堂阶,游子行天涯。慈亲倚堂门,不见萱草花。